കളത്തിൽ ശ്രീരുദ്രാ ദേവി ക്ഷേത്രം

തൃശ്ശൂർ ജില്ലയിലെ ചാവക്കാട് നഗരസഭയിൽ ഉൾപ്പെട്ട മണത്തലയുടെ കിഴക്ക് ഭാഗത്തായി, കനോലി കനാലിൻറെ തീരത്ത് സ്ഥിതി ചെയ്യുന്ന ക്ഷേത്രമാണ്, കളത്തിൽ ശ്രീരുധിരമാല ഭഗവതി ക്ഷേത്രം എന്ന പേരിൽ അറിയപ്പെടുന്ന കളത്തിൽ ശ്രീരുദ്രാ ദേവി ക്ഷേത്രം. ചിത്രകൂടക്കല്ലുകളിൽ നാഗങ്ങളെ പ്രതിഷ്ഠിച്ചിട്ടുള്ള കേരളത്തിലെ അപൂർവ്വം ക്ഷേത്രങ്ങളിൽ ഒന്നാണ് ഈ ക്ഷേത്രം.

ഐതിഹ്യം
ആയിരത്തിൽപരം വർഷം പഴക്കമുള്ള ഈ ക്ഷേത്രത്തിലെ കുലദേവത കളത്തിൽ ദേവിയാണ്. അക്കാലത്ത്, ചാവക്കാട് ദേശത്തെ ഈഴവരിൽ ഒരു പ്രബല തറവാട്ടുകാരായിരുന്ന കളത്തിൽ തറവാട്ടിലെ ഒരു കാർന്നവർ കാനാത്തൂർ ഗ്രാമത്തിലെ ഒരു ബ്രാഹ്മണ സ്ത്രീയെ പ്രണയിച്ചു വിവാഹം കഴിക്കുകയും അവരെ തൻറെ സ്വദേശമായ  മണത്തലയിൽ കൊണ്ടുവന്ന് ഇവിടെ ജീവിക്കുകയും ചെയ്തു. ഈ ബ്രാഹ്മണ സ്ത്രീയാണ് ഇവിടത്തെ പരദേവതയായി ആരാധിക്കപ്പെട്ടുവരുന്നത്.

ഉപദേവതകൾ
 ഹനുമാൻ
 വനദുർഗ്ഗ
 മുത്തപ്പൻ
 ഘണ്ടാകർണ്ണൻ
 വീരഭദ്രൻ
 കാപ്പിരി
 കരിങ്കുട്ടി
 ഗുളികൻ
ക്ഷേത്രത്തിനു പുറത്ത് മേലേക്കാവ് എന്നും  അകത്ത് കീഴെക്കാവ് എന്നും പേരുള്ള രണ്ട് സർപ്പക്കാവുകളുണ്ട്. ഈ കാവുകളിൽ ഒരേസമയം പറനാഗങ്ങളുടെയും, കുഴിനാഗങ്ങളുടെയും, സ്ഥലനാഗങ്ങളുടെയും സാന്നിദ്ധ്യമുണ്ട്. കരിനാഗങ്ങൾ, മണിനാഗങ്ങൾ, അഞ്ജനമണിനാഗങ്ങൾ എന്നിവ ഇവിടെ സ്ഥിരം സാന്നിദ്ധ്യമുള്ള നാഗങ്ങളാണ്.

ഉത്സവങ്ങൾ
ഇവിടത്തെ പ്രധാന ഉത്സവം, മേടമാസത്തിലെ ദേവിയുടെ ജന്മനക്ഷത്രമായ ഉത്രം നാളിൽ നടത്തുന്ന പ്രതിഷ്ഠാദിന മഹോത്സവമാണ്. പ്രതിഷ്ഠാദിനത്തിനു മുന്നോടിയായി കളമെഴുത്തും പാട്ടും നടത്താറുണ്ട്.

സാഹിത്യത്തിൽ

 സതീഷ് കളത്തിൽ എഴുതിയ, കളത്തിൽ ക്ഷേത്രഐതിഹ്യത്തെക്കുറിച്ചുള്ള കവിത, ആപദീ ദീപം(Apadee Deepam). പബ്ലിഷർ, മലയാള മനോരമ.
അവലംബം

പുറത്തേക്കുള്ള കണ്ണികൾ

 കളത്തിൽ ദേവീ ക്ഷേത്രത്തിലെ കളമെഴുത്തും പാട്ടും സമാപിച്ചു; പ്രതിഷ്ഠാദിനം മെയ് രണ്ടിന്

വർഗ്ഗം:കേരളത്തിലെ ക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ